สวัสดีค่ะ รบกวนสอบถาม เนื่องจากไปตรวจที่รพ.แพทย์แจ้งว่าเป็นตับอักเสบ ก่อนหน้านี้เป็นคนดื่มเหล้าชนิดที่หนักมาก แต่เลิกเหล้าอย่างเด็ดขาดมาประมาณ5เดือนเเล้ว มีอาการแสบตามเนื้อตามตัว ใบหน้า แขน ปวดหัว นอนไม่หลับ อาหารทานได้ปกติ เบื้องต้นแพทย์ไม่ได้ให้ยารักษามา ไม่ทราบว่ามีแนวทางการรักษาอย่างไรบ้างคะ ทั้งเรื่องอาหารการกิน การดูแลสุขภาพต่างๆ รบกวนคุณหน่อยค่ะ ขอบมากๆค่ะ
สวัสดีครับ เนื่องจากตับอักเสบ มีได้หลายสาเหตุ อาทิเช่น1. การติดเชื้อไวรัสตับอักเสบ2. จากการใช้ยา หรือ ได้รับสารพิษ3. แอลกอฮอล์4. ไขมันพอกตับการรักษาจึงแตกต่างกันไปตามสาเหตุ แต่โดยทั่วไป หากเป็นการติดเชื้อไวรัส ก็จะเน้นการพักผ่อน ดื่มน้ำมากๆ แล้วร่างกายจะค่อยๆ สร้างภูมิคุ้มกันขึ้นเอง แต่หากเป็นปัญหาจากพวกยาหรือเหล้า ก็จะต้องงดการใช้ยาและงดดื่มเหล้าเป็นหลัก แล้วให้ตับค่อยๆฟื้นฟูตัวเอง เพราะตับทำหน้าที่ล้างพิษสารที่เข้ามาในร่างกายครับดังนั้น หากยังมีอาการเมื่อยเพลีย จากอาการตับอักเสบมาก ก็สามารถพบแพทย์ซ้ำเพื่อรับคำปรึกษาและการรักษาต่อไปครับ